**Referat af bestyrelsesmøde i Fiskbæk torsdag den 10. oktober 2024**

Deltagere: Kirsten Friis Hansen (62), Bodil Wellberg Olsen (28), Birthe Holm (66), Steen Stuhr (52), Eva Nielsen (44) og Jens Vedsted-Hansen (60). Afbud fra Anne Marie Thomsen (58).

1. Valg af referent: Jens.
2. Underskrivelse af referat fra bestyrelsesmødet 9. september 2024

Dette blev udsat til næste møde.

1. Siden sidst

* Hjemmesiden: Steen orienterede om arbejdet med opdatering af Fiskbæks hjemmeside.
* Træfældning og buskrydning mm.: Birchs Træservice har fældet det sidste træ og foretaget buskrydning som besluttet ved sidste bestyrelsesmøde.
* Evaluering af arbejdsdag: På arbejdsdagen 21. september deltog 15 beboere, de planlagte opgaver blev udført, og stemningen var rigtig god.
* Topdanmark: Efter endnu en afvisning fra Topdanmarks Kundeservice besluttede vi, at Jens nu retter henvendelse til selskabets ledelse med vores indsigelser mod den foretagne meget store prisforhøjelse.

1. Økonomi

Birthe oplyste, at budgettet for løbende driftsudgifter ser ud til at holde nogenlunde. Danske Bank har varslet nedsættelse af renten på Fiskbæks Netopsparing med 0,25%.

1. Interesselisten

Som aftalt har Eva og Bodil udsendt mails til adresserne på interesselisten og enten bedt de pågældende om at bekræfte deres interesse eller orienteret dem om den vedtagne aldersgrænse.

Fem interesserede er blevet slettet fra listen pga. aldersgrænsen. Ingen af dem har gjort indsigelse herimod.

Syv personer har bekræftet deres interesse i en bolig i Fiskbæk. Eva og Bodil vil sende en reminder til de øvrige seks på listen, inden svarfristen udløber.

Derudover er der seks personer, som er nytilkomne på listen og derfor umiddelbart må anses for interesseret i en bolig.

Når svarfristen er udløbet, vil Eva og Bodil opdatere listen, så vi har overblik over hvem der er aktuelt interesseret i en bolig i Fiskbæk.

1. El-ladestanderen

Steen og Eva har forsøgt at aktivere ladestanderen, men som følge af problemer med en adgangskode lykkedes det ikke. Steen vil kontakte producenten for at følge op på dette. Derefter vil Steen udarbejde en vejledning om brug af ladesystemet, så interesserede beboere kan få adgang til at bruge ladestanderen.

Desuden orienterede Steen om, at udgifterne til etablering af ladestanderen ifølge ABF kan tillægges ejendommens værdi og dermed føre til højere andelsværdi.

1. Næste arbejdsdag

I lyset af, at arbejdsdagen 12. oktober er blevet aflyst, drøftede vi afholdelse af frivillig arbejdsdag på en senere dato. Vi var enige om, at der ikke er behov for endnu en arbejdsdag her i efteråret.

1. Inspektion af kloaksystemet

Dette blev udsat til næste bestyrelsesmøde.

1. Eventuelt

Vi aftalte at arrangere en julesammenkomst lørdag den 14. december om eftermiddagen. Der vil blive udsendt invitation hertil efter næste bestyrelsesmøde.

1. Næste møde

Næste bestyrelsesmøde holdes torsdag den 14. november oktober kl. 17.00 hos Birthe.